Verhoudings: Gesonde Bondgenootskappe - www.bybelkennis.co.za
Stoning prophets and erecting churches to their memory afterwards has been the way of the world through the ages. Today we worship Christ, but the Christ in the flesh we crucified." Mahatma Gandhi
'n Seuntjie probeer 'n swaar stomp uit die paadjie na sy den wegsleep – sonder sukses. Sy pa staan sy pogings so en kyk. "Seun, hoekom gebruik jy nie al jou krag nie," vra die pa.
Ontsteld antwoord die seun: "Maar ek gebruik al my krag – alles wat ek het."
Pa: "Nee, seun jy gebruik nie al jou krag nie. Jy het my nog nie gevra om te help nie."
Doeltreffende leiers gebruik al hulle kragte deur die mense om hulle te erken, te ontwikkel en te gebruik. Hulle smee gesonde bondgenootskappe.
In 1 Samuel 22:1 – 5 vlug Dawid vir Saul. Vier kilometer van die stad Gat is 'n reeks heuwels en valleie. Oral waar jy kyk is grotte. Een grot is naby die antieke stad Adullam en in daardie grot skuil Dawid. Terwyl hy daar is, het elkeen wat in die moeilikheid was … by hom aangesluit. Uiteindelik is daar 400 man by Dawid. Maar hy was ook bevriend met die koning van Moab wat verblyf vir Dawid se ouers gegee het. Dawid het besef dat hy nooit alleen sou oorleef nie. Hy bou ander se vertroue in sy leierskap. Sy manskappe was getrou aan hom en hulle verslaan die Filistyne, Israel se groot vyand, en bevry Keila (23:1 – 5).
Doeltreffende leiers besit die vermoë om bondgenootskappe aan te gaan met mense wat hulle sal help om hulle saak te bevorder. Het jy bondgenootskappe wat wedersyds voordelig is? Wat doen jy om hierdie bondgenootskappe te bevorder? Dink aan die storietjie aan die begin. Is daar nie mense wat staan en kyk hoe jy swoeg nie? As leier moet jy hulle aanmoedig om jou te help. Hierdie benadering het twee voordele: dit verlig jou las en ontwikkel ander leiers.
Wie met wyse manne omgaan, kry self wysheid; wie hom met dwase ophou, word self sleg (Spreuke 13:20).